钦定古今图书集成/明伦汇编/氏族典/第504卷 > 《廖用贤尚友录》 > 沐英
## 钦定古今图书集成/明伦汇编/氏族典/第504卷 > 《廖用贤尚友录》 > 沐英

按《万姓统谱》：“英字文英，定远人。初赐朱姓，后复沐姓。
开国累功封西平侯。洪武中，同颍川侯傅友德平云
南。英好贤礼士，善抚士卒。初下云南，留镇其地，宣布
恩信，招怀番酋，得其懽心。或有反者，喻之不下，然后
加兵。远人皆畏爱之，无复叛者。及卒，夷人为之流涕，
罢市，追封黔宁王，谥昭靖。子春袭侯爵，继镇云南。”